

**Република българия**

**ОБЛАСТEН УПРАВИТЕЛ НА ОБЛАСТ ВЕЛИКО ТЪРНОВО**

**ОБЛАСТНА КОМИСИЯ „ВОЕННИ ПАМЕТНИЦИ“**

**П Р О Т О К О Л**

**№ 1**

***от заседание проведено на 20.03.2024 г.***

Днес, 20.03.2024 г., от 13:30 часа, в зала 314 на Областна администрация – Велико Търново се проведе присъствено заседание на Областната комисия „Военни паметници“ на основание писмо с рег. № ОА04-1633/27.02.202143 г. На заседанието присъстваха 18 души от състава на комисията.

Областният управител Ивайло Здравков откри заседанието и предложи, същото да протече при следния дневен ред:

1. Разглеждане на предложените паметници за отписване от областния регистър, с писмо с рег. №ОА04-758/30.01.2024 г. от Директора на Дирекция „Социална политика и политика по военно-патриотично възпитание“ към Министерството на отбраната, както следва:

* Община Елена – паметник в с.Яковци – 1 бр.;
* Община Павликени – паметник-камбанария в гр. Бяла черква и паметник на загиналите антифашисти, учили в Павликенската гимназия – 2 бр.;
* Община Полски Тръмбеш – паметник на загиналите във войните в с.Павел;
* Община Свищов – паметник барелеф на Филип Тотю и паметник в памет на загиналите в Руско-турската освободителна война – 2 бр.;
* Община Стражица – паметник на загиналите руски войни и паметник на Матей Преображенски в гр. Стражица – 2 бр.;
* Община Сухиндол – 3 бр. паметни плочи на четници и паметник на Матей Преображенски в гр. Сухиндол – 4 бр.

1. Разглеждане на предложение на община Павликени за включване в областния регистър паметник –самолет L-29 с паметна плоча на загиналия при изпълнение на служебния си дълг боен пилот м-р Асен Христов в с.Михалци.
2. Разглеждане на предложение на община Лясковец за включване в областния регистър на „Паметник на трите епохи**“** в гр. Лясковец.
3. Утвърждаване на Областен регистър „Военни паметници“ и приемане на критерии за актуализация на анкетните карти от картотеката към него.
4. Други въпроси и закриване на заседанието.

**РЕШЕНИЕ №1**

**Областната комисия „Военни паметници“ отписва от Областния регистър паметника в с.Яковци, община Елена, поради физическата му липса.**

**РЕШЕНИЕ №2**

**Областната комисия „Военни паметници“ отписва от Областния регистър паметник на загиналите антифашисти, учили в Павликенската гимназия в гр. Павликени и оставя паметник-камбанария в гр. Бяла черква.**

**РЕШЕНИЕ №3**

**Областната комисия „Военни паметници“ отлага отписването от Областния регистър на паметник на загиналите във войните в с.Павел, община Полски Тръмбеш, като дава указания да се извърши проверка дали сред изписаните загинали има военни и представител на община Полски Тръмбеш да докладва на следващото заседание на комисията.**

**РЕШЕНИЕ №4**

**Областната комисия „Военни паметници“ отписва от Областния регистър** **паметник барелеф на Филип Тотю и паметник в памет на загиналите в Руско-турската освободителна война, намиращи се в гр.Свищов и паметниците от община Свищов.**

**РЕШЕНИЕ №5**

**Областната комисия „Военни паметници“ отписва от Областния регистър** **паметник на загиналите руски войни и паметник на Матей Преображенски в гр. Стражица и паметниците от община Стражица.**

**РЕШЕНИЕ №6**

**Областната комисия „Военни паметници“ отписва от Областния регистър** **3 бр. паметни плочи на четници и паметна плоча на Матей Преображенски в гр. Сухиндол.**

**РЕШЕНИЕ №7**

**Областната комисия „Военни паметници“ включва в областния регистър паметник –самолет L-29 с паметна плоча на загиналия при изпълнение на служебния си дълг боен пилот м-р Асен Христов в с.Михалци, община Павликени.**

**РЕШЕНИЕ №8**

**Областната комисия „Военни паметници“ включва в областния регистър паметник –** **паметник на „Паметник на трите епохи“ в гр. Лясковец с което паметниците на община Лясковец.**

**РЕШЕНИЕ №9**

**Областната комисия „Военни паметници“ реши актуализацията на картотеките в общините на да се извърши до 30.06.2024 г. и да се изпрати в Областна администрация за актуализация на Областния регистър на „Военни паметници“.**

**РЕШЕНИЕ №10**

**Областната комисия „Военни паметници“ реши добавянето на координатите на паметниците в анкетните карти да се извърши в срок до 23.12.2024 г.**

**РЕШЕНИЕ №11**

**Областната комисия „Военни паметници“ приема новия Областния регистър с общо 174 броя паметници и 1 брой за уточнение от десетте общини,** **като номерацията да е отделна за всяка община и да се започва с областния център, а след това по азбучен ред.**

**РЕШЕНИЕ №12**

**Областната комисия „Военни паметници“ реши директора на СУ „Вела Благоева“ гр. Велико Търново – г-н Ангел Янчев, след приключване на проекта „За честа и славата на нашата Родина“ изготвен от ученици в училището да предостави в община Павликени, всички отчетни документи за извършването на ремонта на паметник на опълченците** **в с.Караисен.**

**РЕШЕНИЕ №13**

**Областната комисия „Военни паметници“ реши всяка една община в област Велико Търново да вземе отношение по поддържане на прилежащото пространство към паметниците и образците военна техника към тях.**

**Г-н Ивайло Здравков** поради изчерпване на дневния ред, благодари на всички присъстващи и закри заседанието към 15.30 часа.

**ИВАЙЛО ЗДРАВКОВ**

*Областен управител на*

*Област Велико Търново*

*и председател на Областна комисия*

*„Военни паметници“*

**ИЗГОТВИЛ:**

**ТАТЯНА БОРИСОВА**

*Секретар на**Областна комисия*

*„Военни паметници“*